آمریکا، سعودی عربیستان اؤنجولوغوندکی کوالیسیونون یمن ین صعده ایالتینده کئچیریلن سالدیریدا سیویللرین هدف اولونماسیندا ایلگیلی شخص‌لری مسئول توتاجاغی آچیقلاماسینی حؤرمتله قارشیلادیغینی بیلدیریب.
دیش ایشلر باخانلیغی سؤزجوسو هیتر نوئرت قونو ایله باغلی یازی‌لی آچیقلاما وئریب.
سؤزچو نوئرت، آچیقلامادا، آمریکانین سعودی عربیستانی رهبرلیگی آلتین‌داکی کوالیسیونون سالدیریدا "سهوی اولان شخص‌لری مسئول توتاجاغی" و اؤلن‌لرین عائله‌لرینه تضمینات اؤده یه جگی آچیقلاماسینی حؤرمتله قارشیلادیغینی بیلدیریب.
نوئرت آچیقلامادا، بو ایفاده‌لره یئر وئردی:
بوتون طرف‌لره ساواش قایدا‌لارینا رعایت ائتمه‌لری ایستیقامتینده چاغیریش ائتمه‌یه داوام ائدیریک. وطنداش‌لارین و سیویل یاشاییش ساحه‌لرینه ضرر وئریلمه‌سی‌نین و هر هانسی بیر پوزونتو ایسه آراشدیریلماسی چاغیریشینی ائدیریک. یمن خالقی‌نین داها دا ضرر گؤرممه‌سی اوچون طرف‌لرین سیاسی حلّ یول‌لار آختارماسی لازیم‌دیر. بیرلشمیش میللت‌لر تشکیلاتی‌نین یمن اؤزل نماینده‌سی مارتین گریفیتس ی دستکله ییریک. بوتون طرف‌لر مثبت و یاخشی نیتله اعتمادلی، ثابت و باریش ایچری‌سینده بیر یمن اوچون چالیشما‌لی‌دیر".
یمن ده اورتاق حادثه‌لری قیمتلندیرمه قروپو، کوالیسیون گوجلری یمن ده اوتوبوسا اولونان سالدیریدا "سهو‌لرین اولدوغونو" قبول ائتمیشدی.
اولوسلار آراسی قیزیل خاچ کومیته‌سی، 9 آوقوستدا یمن ین شمالین‌داکی صعده ایالتینده اوشاق‌لاری داشییان بیر اوتوبوسا اولونان سالدیریدا 51 نفرین اؤلدوگونو، 79 نفرین یارالاندیغینی آچیقلامیشدی. اؤلن‌لرین 40ی‌نین و یارا‌لی‌لارین 56سی‌نین اوشاق اولدوغو ایفاده ائدیلمیشدی.
حوثیلرین سؤزچوسو محمد عبدالسلام، صعده ده اولونان سالدیرینین مسئولیتی‌نین سعودی عربیستانی رهبرلیگی آلتین‌داکی کوالیسیون گوجلرینه عایید اولدوغونو ایره‌لی سورموشدو.
سعودی عربیستانی رهبرلیگی آلتین‌داکی کوالیسیون گوجلری‌لری سؤزچوسو سرهنگ تورکی المالیکی ده صعده ایالیتینین هدف آلینماسی‌نین قانونی بیر نیظامی اعتراض اولدوغونو ساوونموشدو. مالیکی، سعودی عربیستانی‌نین جازان شهرینده سیویل وطنداش‌لارا قارشی کئچیرن، اؤلو و یارا‌لی‌لارین اولدوغو سالدیریا ایشاره ائده‌رک، صعده دکی اعتراضدا بو سالدیریو پلان‌لاش‌دیران و حیاتا کئچیرن فاکتورلارین هدف آلدیغینی قئید ائتمیشدی.
